CELEX: 22012D0219
Language: sk
Date: 2012-12-07 00:00:00
Title: Rozhodnutie Spoločného výboru EHP č. 219/2012 zo 7. decembra 2012 , ktorým sa mení a dopĺňa príloha II (Technické predpisy, normy, skúšky a certifikácia) a príloha IV (Energetika) k Dohode o EHP

21.3.2013   
            
            
               SK
            
            
               Úradný vestník Európskej únie
            
            
               L 81/20
            
         ROZHODNUTIE SPOLOČNÉHO VÝBORU EHP
   č. 219/2012
   zo 7. decembra 2012,
   ktorým sa mení a dopĺňa príloha II (Technické predpisy, normy, skúšky a certifikácia) a príloha IV (Energetika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Delegované nariadenie Komisie (EÚ) č. 626/2011 zo 4. mája 2011, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie klimatizátorov energetickými štítkami (1), sa má začleniť do Dohody o EHP.
            
         
               (2)
            
            
               Delegovaním nariadením (EÚ) č. 626/2011 sa zrušuje s účinnosťou od 1. januára 2013 smernica Komisie 2002/31/ES (2) začlenená do dohody, a preto je potrebné odkaz na ňu v rámci Dohody o EHP vypustiť s účinnosťou najskôr od 1. januára 2013.
            
         
               (3)
            
            
               Smernica Rady 79/531/EHS (3) a smernica Rady 86/594/EHS (4), ktoré sú začlenené do dohody, boli zrušené v EÚ, a preto je potrebné odkaz na ne v rámci Dohody o EHP vypustiť.
            
         
               (4)
            
            
               Prílohy II a IV k Dohode o EHP by sa preto mali zodpovedajúcim spôsobom zmeniť a doplniť,
            
         PRIJAL TOTO ROZHODNUTIE:
   Článok 1
   Príloha II k dohode sa mení a dopĺňa takto:
   
               1.
            
            
               Text bodu 2 (smernica Rady 79/531/EHS) a bodu 3 (smernica Rady 86/594/EHS) kapitoly IV sa vypúšťa.
            
         
               2.
            
            
               Text bodu 4 h (smernica Komisie 2002/31/ES) kapitoly IV sa vypúšťa s účinnosťou najskôr od 1. januára 2013.
            
         
               3.
            
            
               Za bod 4l [delegované nariadenie Komisie (EÚ) č. 1062/2010] kapitoly IV sa vkladá tento bod:
               
                           „4m.
                        
                        
                           
                              32011 R 0626: delegované nariadenie Komisie (EÚ) č. 626/2011 zo 4. mája 2011, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie klimatizátorov energetickými štítkami (Ú. v. EÚ L 178, 6.7.2011, s. 1).“
                        
                     
         
               4.
            
            
               Text oddielu 7 (smernica Komisie 2002/31/ES) v dodatku 1 a oddielu 7 (smernica Komisie 2002/31/ES) v dodatku 2 sa vypúšťa s účinnosťou najskôr od 1. januára 2013.
            
         Článok 2
   Príloha IV k dohode sa mení a dopĺňa takto:
   
               1.
            
            
               Text bodu 11h (smernica Komisie 2002/31/ES) sa vypúšťa s účinnosťou najskôr od 1. januára 2013.
            
         
               2.
            
            
               Za bod 11l [delegované nariadenie Komisie (EÚ) č. 1062/2010] sa vkladá tento bod:
               
                           „11m.
                        
                        
                           
                              32011 R 0626: delegované nariadenie Komisie (EÚ) č. 626/2011 zo 4. mája 2011, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie klimatizátorov energetickými štítkami (Ú. v. EÚ L 178, 6.7.2011, s. 1) (5).
                        
                     
         
               3.
            
            
               Text oddielu 7 (smernica Komisie 2002/31/ES) v dodatku 5 a oddielu 7 (smernica Komisie 2002/31/ES) v dodatku 6 sa vypúšťa s účinnosťou najskôr od 1. januára 2013.
            
         Článok 3
   Znenie delegovaného nariadenia (EÚ) č. 626/2011 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 4
   Toto rozhodnutie nadobúda účinnosť 8. decembra 2012 pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (6), alebo dňom nadobudnutia účinnosti rozhodnutia Spoločného výboru EHP č. 217/2012 zo 7. decembra 2012 (7), podľa toho, čo bude neskôr.
   Článok 5
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 7. decembra 2012
      
         
            Za Spoločný výbor EHP
         
         
            predseda
         
         Atle LEIKVOLL
      
   
   
      (1)  Ú. v. EÚ L 178, 6.7.2011, s. 1.
   
      (2)  Ú. v. ES L 86, 3.4.2002, s. 26.
   
      (3)  Ú. v. ES L 145, 13.6.1979, s. 7.
   
      (4)  Ú. v. ES L 344, 6.12.1986, s. 24.
   
      (5)  Uvedené iba na informačné účely; pokiaľ ide o uplatňovanie, pozri prílohu II – Technické predpisy, normy, skúšky a certifikácia.“
   
      (6)  Ústavné požiadavky neboli oznámené.
   
      (7)  Pozri stranu 17 tohto úradného vestníka.